PMIndiaData/PMIndiaSum huggingface dataset:
తమిళ నాడు లో 11 నూతన వైద్య కళాశాల లను మరియు సెంట్రల్ ఇన్స్టిట్యూట్ ఆఫ్ క్లాసికల్ తమిళ్ కు చెందిన నూతన కేంపస్ ను జనవరి 12వ తేదీన ప్రారంభించనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ 2022వ సంవత్సరం లో జనవరి 12వ తేదీ నాడు సాయంత్రం 4 గంటల కు వీడియో కాన్ఫరెన్స్ మాధ్యమం ద్వారా తమిళ నాడు లో 11 కొత్త ప్రభుత్వ వైద్య కళాశాల లను, చెన్నై లో సెంట్రల్ ఇన్స్ టిట్యూట్ ఆఫ్ క్లాసికల్ తమిళ్ కు చెందిన ఒక కొత్త కేంపస్ ను ప్రారంభించనున్నారు. కొత్త గా వైద్య కళాశాల ను దాదాపు గా 4,000 కోట్ల రూపాయల అంచనా ఖర్చు తో ఏర్పాటు చేయడం జరుగుతోంది. ఈ మొత్తం లో సుమారు గా 2145 కోట్ల రూపాయల ను కేంద్ర ప్రభుత్వం, మిగిలిన సొమ్ము ను తమిళ నాడు ప్రభుత్వం అందించాయి. కొత్త వైద్య కళాశాల లు ఏర్పాటు అవుతున్న జిల్లాల లో విరుధునగర్, నమక్కల్, నీలగిరీ, తిరుపుర్, తిరువళ్ళూర్, నాగపట్టినమ్, దిండిగల్, కల్లాకురిచీ, అరియాలూర్, రామనాథపురం, ఇంకా కృష్ణగిరి జిల్లా లు ఉన్నాయి. ఈ వైద్య కళాశాల లను దేశం లో అన్ని ప్రాంతాల లో తక్కువ ఖర్చు తో వైద్య విద్య బోధన ను ప్రోత్సహించాలన్న మరియు ఆరోగ్య సంబంధి మౌలిక సదుపాయాల కల్పన ను మెరుగు పరచాలన్న ప్రధాన మంత్రి నిరంతర ప్రయాస కు అనుగుణం గా నెలకొల్పడం జరుగుతున్నది. ‘ఇప్పటికే ఉన్న జిల్లా ఆసుపత్రి/రెఫరల్ ఆసుపత్రి లకు జతపడ్డ కొత్త వైద్య కళాశాల లను స్థాపించడం’ అనే కేంద్ర ప్రాయోజిత పథకం లో భాగం గా మొత్తం 1450 సీట్లు ఉండే కొత్త మెడికల్ కాలేజీల ను ఏర్పాటు చేయడం జరుగుతోంది. ఈ పథకం లో ప్రభుత్వ వైద్య కళాశాల గాని, లేదా ప్రైవేటు వైద్య కళాశాల గాని లేనిటువంటి జిల్లాల లో వైద్య కళాశాల లను ఏర్పాటు చేస్తారు. భారతదేశం యొక్క వారసత్వాన్ని పరిరక్షించాలన్న, శాస్త్రీయ భాషల ను ప్రోత్సహించాలన్న ప్రధాన మంత్రి దార్శనికత కు అనుగుణం గా చెన్నై లో సెంట్రల్ ఇన్స్ టిట్యూట్ ఆఫ్ క్లాసికల్ తమిళ్ (సిఐసిటి) యొక్క కొత్త కేంపస్ ను స్థాపించడం జరుగుతున్నది. కొత్త కేంపస్ ను 24 కోట్ల రూపాయల ఖర్చు తో నిర్మించడమైంది. దీనికి కేంద్ర ప్రభుత్వమే పూర్తి స్థాయి లో ఆర్థిక సహాయం చేసింది. ఇంతవరకు ఒక కిరాయి భవనం లో కార్యకలాపాలను నిర్వహిస్తూ వచ్చిన సిఐసిటి ఇప్పుడు మూడు అంతస్తులతో కూడిన ఒక నూతన కేంపస్ నుంచి పని చేస్తుంది. కొత్త కేంపస్ లో విశాలమైనటువంటి ఒక పుస్తకాలయం, ఒక ఇ-లైబ్రెరీ, చర్చా సభ కోసం పెద్ద పెద్ద గదుల తో పాటు ఒక మల్టీ మీడియా హాల్ ఉన్నాయి. కేంద్ర విద్య మంత్రిత్వ శాఖ ఆధ్వర్యం లో గల స్వయం ప్రతిపత్తి సంస్థ అయినటువంటి సిఐసిటి తమిళ భాష తాలూకు ప్రాచీనత ను మరియు విశిష్టత ను ప్రతిష్ఠింపచేయడం కోసం పరిశోధన కార్యకలాపాల మాధ్యమం ద్వారా శాస్త్రీయ తమిళ భాష వ్యాప్తి లో తోడ్పాటు ను అందిస్తున్నది. సంస్థ కు చెందిన గ్రంథాలయం లో 45,000కు పైగా ప్రాచీన తమిళ పుస్తకాల సమృద్ధ సంగ్రహం ఉన్నది. శ్రాస్తీయ తమిళాన్ని ప్రోత్సహించడం, శాస్త్రీయ తమిళ విద్యార్థుల కు అండదండల ను అందించడం కోసం ఈ సంస్థ చర్చా సభల, శిక్షణ కార్యక్రమాల నిర్వహించడం, ఫెలోశిప్ ప్రదానం చేయడం వంటి విద్య సంబంధి కార్యకలాపాల ను నిర్వహిస్తున్నది. ‘తిరుక్కురళ్’ ను వివిధ భారతదేశ భాషల తో పాటు 100 విదేశీ భాషల లోకి అనువాదం చేసి, ఆ గ్రంథాన్ని ప్రచురించడం అనేవి ఈ సంస్థ ధ్యేయం గా ఉంది. ప్రపంచ వ్యాప్తం గా శాస్త్రీయ తమిళ భాష వ్యాప్తి దిశ లో పాటుపడాలన్న ఈ సంస్థ ఆశయం నెరవేరేందుకు కొత్త కేంపస్ ఒక ప్రభావవంతమైనటువంటి కార్యశీల వాతావరణాన్ని ప్రసాదించనుంది.
ఉత్తరాఖండ్లో కొన్ని ప్రాంతాల లో భారీ వర్షపాతం కారణం గా ప్రాణనష్టం జరగడం పట్ల దు:ఖాన్ని వ్యక్తం చేసిన ప్రధాన మంత్రి

ఉత్తరాఖండ్ లో కొన్ని ప్రాంతాల లో భారీ వర్షపాతం వల్ల ప్రాణనష్టం వాటిల్లడం పట్ల ప్రధాన మంత్రి శ్రీ నరేంద్ర మోదీ దు:ఖాన్ని వ్యక్తం చేశారు. ప్రధాన మంత్రిఒక ట్వీట్ లో – ‘‘ఉత్తరాఖండ్ లో కొన్ని ప్రాంతాల లో భారీవర్షపాతం కారణం గా ప్రాణనష్టం సంభవించడం తో నేను తీవ్ర దు:ఖానికి లోనయ్యాను. ఈ ఘటనల లో గాయపడ్డ వారు త్వరలో కోలుకొందురుగాక. బాధితుల కు సహాయం చేయడం కోసం రక్షణ చర్యలు కొనసాగుతూ ఉన్నాయి. అందరి ని సురక్షతతో ఉంచవలసిందంటూ, అందరి శ్రేయం కోసం ఆ ఈశ్వరుడి ని నేను ప్రార్థిస్తున్నాను.’’ అని పేర్కొన్నారు.
జ్యేష్ఠ అష్టమి సందర్భంగా శుభాకాంక్షలు తెలియజేసిన – ప్రధానమంత్రి

జ్యేష్ఠ అష్టమి శుభ సందర్భంగా ప్రధానమంత్రి శ్రీ నరేంద్ర మోదీ, దేశ ప్రజలందరికీ, ప్రత్యేకంగా కాశ్మీర్ పండితుల సమాజానికి శుభాకాంక్షలు తెలియజేశారు. ఈ మేరకు ప్రధానమంత్రి సామాజిక మాధ్యమం ద్వారా ఒక సందేశం విడుదల చేస్తూ, "జ్యేష్ఠ అష్టమి శుభ సందర్భంగా అందరికీ, ముఖ్యంగా కాశ్మీరీ పండిట్ సమాజానికి శుభాకాంక్షలు. మాతా ఖీర్ భవానీ కి మేము నమస్కరిస్తూ, ప్రతి ఒక్కరి ఆరోగ్యం, శ్రేయస్సు కోసం ప్రార్థిస్తున్నాము." అని పేర్కొన్నారు.
మ‌ణిపూర్ పూర్వ ముఖ్య‌మంత్రి శ్రీ రిశాంగ్ కిశింగ్  క‌న్నుమూత ప‌ట్ల  సంతాపం తెలిపిన ప్ర‌ధాన మంత్రి

మ‌ణిపూర్ పూర్వ ముఖ్య‌మంత్రి, సీనియ‌ర్ రాజ‌కీయ నేత శ్రీ రిశాంగ్ కిశింగ్ క‌న్నుమూత ప‌ట్ల ప్ర‌ధాన మంత్రి శ్రీ న‌రేంద్ర మోదీ సంతాపం వ్య‌క్తం చేశారు. “శ్రీ రిశాంగ్ కిశింగ్ మృతి తో ఈశాన్య ప్రాంత రాజ‌కీయాల‌లో ఒక మహా శూన్యం ఏర్పడింది. ఆయన ఈశాన్య ప్రాంతానికి ఎంతో శ్ర‌ద్ధ‌తో సేవ‌ చేశారు. ఈ దు:ఖదాయక ఘడియలో శ్రీ రిశాంగ్ కిశింగ్ కుటుంబ స‌భ్యులు మ‌రియు శ్రేయోభిలాషుల దుఃఖంలో నేను కూడా పాలుపంచుకొంటున్నాను” అని ప్ర‌ధాన మంత్రి త‌న సందేశంలో పేర్కొన్నారు.
మూడ‌వ భార‌త ఆఫ్రికా శిఖ‌రాగ్ర స‌ద‌స్సుకు స‌న్నాహాల‌ సంద‌ర్భంగా ప్ర‌ధాని ప్ర‌క‌ట‌న‌

భార‌త ఆఫ్రికా ఫోర‌మ్ మూడో శిఖ‌రాగ్ర స‌ద‌స్సును ఈ నెల 26 నుంచి 29 వ‌ర‌కు న్యూఢిల్లీలో నిర్వ‌హించే అవ‌కాశం రావ‌డం భార‌త్‌కు గ‌ర్వ‌కార‌ణం. ఈ సారి ఆ స‌మావేశాల స్థాయిని మ‌రింత‌గా విస్త‌రించ‌డం జ‌రిగింది. మొత్తం 54 ఆఫ్రికా దేశాల నాయ‌కుల‌ను, ఆఫ్రికా యూనియ‌న్‌ను ఈ స‌మావేశాల‌కు ఆహ్వానించాం. ఆఫ్రికాకు వెలుప‌ల జ‌రిగిన అతి పెద్ద ఆఫ్రికా దేశాల కూట‌మి స‌ద‌స్సుగా ఇది చ‌రిత్ర‌లో నిలిచిపోతుంది. మ‌రింత మెరుగైన భ‌విష్య‌త్తు కోసం స‌న్నిహితంగా స‌హ‌క‌రించుకోవాల‌న్న ఆఫ్రికా, భార‌త్‌ల దృఢ సంక‌ల్పానికి ఇది ద‌ర్ప‌ణం ప‌డుతుంది. ప‌ర‌స్ప‌ర గౌర‌వం, విశ్వాసం, సంఘీభావం ఆధారంగా ఏర్ప‌డిన చారిత్ర‌క మైత్రి ఇది. ఇటీవ‌ల కాలంలో ఈ మైత్రి మ‌రింత‌గా విస్త‌రించి ఉభ‌యులకు మ‌రింత లాభ‌దాయ‌క‌మైన భాగ‌స్వామ్యానికి దోహ‌ద‌ప‌డే మైత్రిగా రూపు దిద్దుకుంది. ఆఫ్రికా దేశాల్లో భార‌త్ అతి పెద్ద ఇన్వెస్ట‌ర్‌గా ఉంది. ఆఫ్రికా దేశాల్లో భార‌త పెట్టుబ‌డుల ప‌రిమాణం 30 బిలియ‌న్ అమెరిక‌న్ డాల‌ర్ల మేర‌కు ఉంది. ఆఫ్రికాలో భారీ సంఖ్య‌లో ఉపాధి క‌ల్ప‌న‌కు దోహ‌ద‌ప‌డింది. ఉభ‌య ప్రాంతాల‌కు చెందిన నాయ‌కులు, మేధావులు మ‌రింత స‌న్నిహితంగా స‌హ‌క‌రించుకునేందుకు స‌మావేశ‌మ‌వుతున్న ఈ ఐఎఎఫ్ఎస్ 3 వేదిక మ‌రింత ప‌టిష్ఠ‌మైన సంబంధాలు ఏర్పాటు చేసుకునే దిశ‌గా భార‌త‌, ఆఫ్రికా దేశాలు చేస్తున్న ప్ర‌యాణంలో ఒక చారిత్ర‌క ఘ‌ట్టంగా నిలిచిపోతుంది. ఈ ఇండియా ఆఫ్రికా ఫోర‌మ్ స‌మావేశాల సంద‌ర్భంగా స‌మాంత‌రంగా ప‌లు కార్య‌క్ర‌మాల నిర్వ‌హ‌ణ కు కూడా స‌న్నాహాలు జ‌రుగుతున్నాయి. భార‌త‌, ఆఫ్రికా దేశాల‌కు చెందిన వాణిజ్య మంత్రులు వ్యాపార ప్ర‌తినిధి వ‌ర్గాల‌తో క‌లిసి ఈ నెల 23న స‌మావేశం కాబోతున్నారు. 27 నుంచి 29 తేదీల మ‌ధ్య కాలంలో భార‌త్‌కు చెందిన అగ్ర‌గామి వ్యాపార, పారిశ్రామిక మండ‌లుల స‌మాఖ్య‌లు ఒక ట్రేడ్ ఎగ్జిబిష‌న్ కూడా నిర్వ‌హిస్తున్నాయి. భార‌త ఆఫ్రికా స‌హ‌కారం ప్ర‌ధానాంశంగా సిబిఎస్ఇ నిర్వ‌హిస్తున్న వివిధ పోటీల్లో 16 వేల మందికి పైగా విద్యార్థులు పాల్గొంటున్నారు.
స్వీడన్ కుతదుపరి ప్రధాని గా శ్రీ ఉల్ఫ్ క్రిస్టర్సన్ ఎన్నికైన సందర్భం లో ఆయన కు అభినందనలుతెలిపిన ప్రధాన మంత్రి

స్వీడన్ కు తదుపరి ప్రధాని గా శ్రీ ఉల్ఫ్ క్రిస్టర్సన్ ఎన్నికైన సందర్భం లో ప్రధాన మంత్రి శ్రీ నరేంద్ర మోదీ ఆయన కు అభినందనలు తెలిపారు. ప్రధాన మంత్రి ఒక ట్వీట్ లో – ‘‘స్వీడన్ తదుపరి ప్రధాని గా శ్రీ ఉల్ఫ్ క్రిస్టర్సన్ ఎన్నికైన సందర్భం లో ఆయనకు ఇవే అభినందన లు. బహుముఖీనమైన మన భాగస్వామ్యాన్ని మరింత బలపరచడం కోసం కలసి పని చేయాలని నేను ఆశపడుతున్నాను.’’ అని పేర్కొన్నారు.
భువనేశ్వర్ లోని బిజూ పట్నాయక్ విమానాశ్రయం వద్ద రహదారి విస్తరణకు ఎయిర్ పోర్ట్ స్ అథారిటీ ఆఫ్ ఇండియా, ఒడిశా ప్రభుత్వం మధ్య భూమి ఆదాన ప్రదానానికి మంత్రివర్గం ఆమోదం

ఎయిర్ పోర్ట్ స్ అథారిటీ ఆఫ్ ఇండియా (ఎఎఐ)కి చెందిన 1.6 ఎకరాల భూమిని తీసుకొని అందుకు బదులుగా అంతే భూమిని ఒడిశా ప్రభుత్వం ఇచ్చేందుకు కేంద్ర మంత్రివర్గం ఆమోదం తెలిపింది. ప్రధాన మంత్రి శ్రీ నరేంద్ర మోదీ కేంద్ర మంత్రివర్గ సమావేశానికి అధ్యక్షత వహించారు. ఎఎఐ కి చెందిన 1.6 ఎకరాల భూమికి బదులుగా అంతే వైశాల్యం కలిగిన భూమిని ఇవ్వడానికి, ఎఎఐ స్థలంలో ఇప్పుడు ఉన్న మౌలిక సదుపాయాలను తన సొంత ఖర్చుతో వేరే చోటుకు మార్చే పనిని చేపట్టడానికి ఒడిశా ప్రభుత్వం ముందుకు వచ్చింది. రాష్ట్ర ప్రభుత్వం ఇవ్వజూపుతున్న భూమి ప్రస్తుత విమానాశ్రయాన్ని ఆనుకొనే ఉంది. సమాంతర టాక్సీ మార్గాన్ని నిర్మించడం కోసం ఎఎఐ దీనిని ఉపయోగించుకోనుంది. ఈ భూమి మారకం రాష్ట్ర ప్రభుత్వం, ఎఎఐ ప్రయోజనాలకే కాకుండా ప్రజలకు కూడా ప్రయోజనకరమే కానుంది. భువనేశ్వర్ విమానాశ్రయం సమీపంలోని రాష్ట్ర ప్రభుత్వ రహదారిని (ఇది Ekamara Marg/Palashpalli Road గా కూడా ప్రసిద్ధం) విస్తరించాలని ఒడిశా ప్రభుత్వం కోరుకుంటోంది. ప్రముఖుల రాకపోకలకు చేయవలసిన భద్రతా ఏర్పాట్లను క్రమబద్ధం చేయడంతో పాటు, ప్రజల ఉపయోగార్థం ఒక బఫర్ జోన్ ను ఏర్పాటుచేయాలనేది రాష్ట్ర ప్రభుత్వ ఉద్దేశంగా ఉంది. ఇందుకోసం ఎఎఐ కి చెందిన 1.6 ఎకరాల భూమి రాష్ట్ర ప్రభుత్వానికి అవసరం అవుతోంది.
ఆయుష్మాన్ భార‌త్ లో భాగంగా ఆరోగ్య హామీ కార్య‌క్ర‌మ ప్రారంభ స‌న్నాహాల‌ను స‌మీక్షించిన ప్ర‌ధాన మంత్రి

ఆయుష్మాన్ భార‌త్ లో భాగంగా ప్ర‌తిష్టాత్మ‌క‌మైన‌ ఆరోగ్య హామీ కార్య‌క్ర‌మాన్ని ప్రారంభించే దిశ‌గా సాగుతున్న స‌న్నాహాల‌ తాలూకు పురోగ‌తి ని ప్ర‌ధాన మంత్రి శ్రీ న‌రేంద్ర మోదీ సోమ‌వారం నాడు స‌మీక్షించారు. ఆరోగ్య హామీ కార్య‌క్ర‌మం త్వ‌రిత‌ంగా, సాఫీగా ఆరంభమయ్యేందుకు వీలుగా రాష్ట్రాల‌తో సంప్ర‌దింపులు స‌హా ఇంత‌వ‌ర‌కు జ‌రిగిన స‌న్నాహాల‌ పరంపరను ఈ సంద‌ర్భంగా ప్ర‌ధాన మంత్రి దృష్టికి తీసుకురావ‌డ‌మైంది. ఈ ప‌థ‌కం ఒక్కొక్క కుటుంబానికి 5 ల‌క్ష‌ల రూపాయ‌ల వ‌ర‌కు ర‌క్ష‌ణ‌ ను క‌ల్పిస్తుంది. 10 కోట్ల‌కు పైగా పేద, దుర్బల కుటుంబాల‌కు ర‌క్ష‌ణ‌ ను అందించడం ఈ పథకం యొక్క లక్ష్యంగా ఉంటుంది. స‌మాజం లోని పేద‌లు మ‌రియు అణ‌గారిన వ‌ర్గాల వారికి గ‌రిష్ఠ ప్ర‌యోజ‌నాన్ని ఈ ప‌థ‌కంలో భాగంగా అంద‌జేయాల‌ని ప్ర‌ధాన మంత్రి నొక్కి చెప్పారు. ఆరోగ్యం మ‌రియు కుటుంబ సంక్షేమ మంత్రిత్వ శాఖ, నీతి ఆయోగ్ ఇంకా పిఎమ్ ఒ ల అగ్రగామి అధికారులు ఈ ప‌థ‌కం యొక్క వివిధ అంశాల‌ను గురించి ప్ర‌ధాన మంత్రికి తెలియజెప్పారు. ఆయుష్మాన్ భార‌త్ లో భాగంగా ఒక‌టో హెల్త్ అండ్ వెల్‌నెస్ సెంట‌ర్ ను ఛత్తీస్ గఢ్ లోని మ‌హ‌త్వాకాంక్ష క‌లిగిన జిల్లా అయిన‌టువంటి బీజాపుర్ లో ప్ర‌ధాన మంత్రి గత నెల‌లో ఆంబేడ్ కర్ జ‌యంతి సంద‌ర్భంగా ప్రారంభించారు.
పండిత్ దీన్ దయాళ్ ఉపాధ్యాయ వర్థంతి సందర్భం లో ఆయన కు శ్రద్ధాంజలి ఘటించినప్రధాన మంత్రి

పండిత్ దీన్ దయాళ్ ఉపాధ్యాయ జీ వర్థంతి సందర్బం లో ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ఘటించారు. ప్రధాన మంత్రి ఒక ట్వీట్ లో – ‘‘ పండిత్ దీన్ దయాళ్ ఉపాధ్యాయ గారు వారి సంపూర్ణ జీవనం ‘సర్వజన హితాయ-సర్వజన సుఖాయ’ సిద్ధాంతం ఆధారం గా గడచింది. వారు బోధించిన ఏకాత్మ మానవవాదం భారతదేశం లోనే కాక ప్రపంచం లో కూడాను అనేక సమస్యల కు పరిష్కారాన్ని చూపించగలిగేటటువంటిది గా ఉంది. ఆయన వర్థంతి సందర్భం లో ఇదే నా గౌరవ పూర్వకమైన శ్రద్ధాంజలి. ’’ అని పేర్కొన్నారు.
ప్రధానమంత్రి  జాతీయ  విపత్తు  నిధి  కోసం  చెక్  ను  అందుకున్న  ప్రధాని

ప్రధానమంత్రి శ్రీ నరేంద్ర మోదీని మంగళవారం న్యూఢిల్లీలో కలిసిన గోవా ముఖ్యమంత్రి శ్రీ లక్ష్మీకాంత్ పర్సేకర్, ప్రధానమంత్రి జాతీయ విపత్తు నిధి కోసం సుమారు రూ.1.9 కోట్ల విలువైన చెక్ ను ఆయనకు అందించారు. కేంద్ర రక్షణ శాఖ మంత్రి శ్రీ మనోహర్ పారికర్ కూడా ఈ కార్యక్రమంలో పాల్గొన్నారు.
ఇంటర్ నేషనల్ సెంటర్ ఫర్ అగ్రికల్చరల్ రిసర్చ్ ఇన్ డ్రై ఏరియాస్ (ఐసిఎఆర్ డిఎ) ద్వారా మధ్య ప్రదేశ్ లోని సీహోర్ లో ఉన్న అమ్లాహ లో ఫూడ్ లెగ్యూమ్స్ రిసర్చ్ ప్లాట్ ఫామ్ (ఎఫ్ఎల్ఆర్ పి)  మరియు పశ్చిమ బెంగాల్, రాజస్థాన్ లలో శాటిలైట్ హబ్స్ ఏర్పాటుకు ఆమోదం తెలిపిన మంత్రివర్గం

ప్రధాన మంత్రి శ్రీ నరేంద్ర మోదీ అధ్యక్షత వహించిన కేంద్ర మంత్రివర్గ సమావేశం ఈ కింది విషయాలను చర్చించి ఆమోదం తెలిపింది.. (అ) మధ్య ప్రదేశ్ లోని సీహోర్ లో ఉన్న అమ్లాహ లో ఫూడ్ లెగ్యూమ్స్ రిసర్చ్ ప్లాట్ ఫామ్ (ఎఫ్ఎల్ఆర్ పి) స్థాపనకు; రెండో దశలో పప్పు ధాన్యాల కోసం పశ్చిమ బెంగాల్ లోను, నేచురల్ రిసోర్స్ మేనేజ్ మెంట్ కోసం రాజస్థాన్ లోను ఇంటర్ నేషనల్ సెంటర్ ఫర్ అగ్రికల్చరల్ రిసర్చ్ ఇన్ డ్రై ఏరియాస్ (ఐసిఎఆర్ డిఎ) ద్వారా ఏర్పాటు చేసేందుకు; (ఆ) మధ్య ప్రదేశ్ లో ఉన్న సీహోర్ లోని అమ్లాహ ఫామ్ లో ఎఫ్ఎల్ఆర్ పి ని నెలకొల్పేందుకు ఐసిఎఆర్ డిఎ కు ఏడాదికి ఎకరానికి ఒక రూపాయి భూమి అద్దె ప్రాతిపదికన భూమి ని (70.99 హెక్టార్లు, 175.42 ఎకరాలు) 30 సంవత్సరాల పాటు కౌలుకు ఇచ్చేందుకు మధ్య ప్రదేశ్ రాష్ట్ర ప్రభుత్వంతో లీజు ఒప్పందంపై సంతకాలకు; (ఇ) ఐసిఎఆర్ డిఎ యొక్క ఫూడ్ లెగ్యూమ్స్ రిసర్చ్ ప్లాట్ ఫామ్ కు యునైటెడ్ నేషన్స్ (ప్రివిలిజెస్ అండ్ ఇమ్యూనిటీస్) యాక్ట్, 1947 లోని 3వ ఉపనిబంధనలో ఉద్దేశించిన విధంగా అంతర్జాతీయ స్థాయిని కల్పించేందుకు సూత్రప్రాయ ఆమోదం; (ఈ) ప్లాట్ ఫామ్ స్థాపనకు సంబంధించిన అన్ని విషయాలలో భారత ప్రభుత్వం పక్షాన వ్యవసాయ పరిశోధన విభాగం (డిఎఆర్ఇ) కి అధికారమివ్వడం; (ఉ) ఎఫ్ఎల్ఆర్ పి ఏర్పాటుకు సంబంధించి ఐసిఎఆర్ కు మరియు ఐసిఎఆర్ డిఎ కు మధ్య సంతకాలయిన అనుబంధ ఒప్పందంలో సాంకేతికపరమైన సవరణలు చేయడం అవసరపడితే అందుకు వ్యవసాయ మంత్రిత్వ శాఖకు అధికారమివ్వడం. భారతదేశంలో ఎఫ్ఎల్ఆర్ పి ని స్థాపించడం వల్ల భారతదేశం ఆహార భద్రత విషయాలలో ఎదురవుతున్న సవాళ్లను పరిష్కరించడంలో మెరుగైన అంతర్జాతీయ శాస్త్ర విజ్ఞ‌ానాన్ని వినియోగించుకొనే అవకాశం భారతదేశానికి దక్కుతుంది. ఎఫ్ఎల్ఆర్ పి సాధించే పరిశోధన ఫలితాలను శీఘ్రంగాను, సమర్ధంగాను భారతదేశం వినియోగించుకోగలుగుతుంది. ఒక ప్రధానమైన పరిశోధన & అభివృద్ధి సంస్థ భారతదేశాన్ని ప్రపంచంలో మరింత పెద్ద వ్యవసాయ పరిశోధన కేంద్రంగా మార్చగలుగుతుంది. తద్వారా దేశంలో పరిశోధన & అభివృద్ధి సంబంధిత పెట్టుబడులను మరింతగా ఆకర్షించడంలోనూ ఇది సహాయపడగలదు. ఇది ఒక అంతర్జాతీయ సంస్థ ఏర్పాటు చేస్తున్న ఒక పరిశోధన కార్యక్రమం. మెట్ట భూములలో పండే పప్పుదినుసు రకాలతో సహా వాతావరణానికి తట్టుకొని ఉండగల సాంకేతిక పరిజ్ఞ‌ానాన్ని అభివృద్ధిపరచడంతో పాటు నవకల్పనలో ఐసిఎఆర్ డిఎ కు మంచి అనుభవం ఉంది. పంటల దిగుబడులను మరియు పశు గణాన్ని పెంచేందుకు పలు విభాగాలలో కృషి చేసే శాస్త్రజ్ఞ‌ుల బృందం సాయంతో ఐసిఎఆర్ డిఎ పరిశోధన చేపడుతుంది. పేదరికాన్ని తగ్గించడంలో, ఆహార భద్రతను పటిష్టపరచడంలో, పోషకాహారాన్ని మెరుగుపరచి ఆరోగ్యాన్ని సంరక్షించడంలో, ప్రకృతి వనరుల స్థాయిని నిలబెట్టుకోవడంలో ఈ ప్లాట్ ఫామ్ గణనీయంగా తోడ్పాటును అందించగలుగుతుంది. అన్ని ప్రాంతాలకు చెందిన వ్యవసాయదారులు, సన్నకారు రైతులు మరియు చిన్న రైతులు పరిశోధన ఫలితాల నుండి ప్రయోజనాలు పొందవచ్చు; ఎలాగంటే, ఇక్కడ అభివృద్ధిపరచే సాంకేతిక పరిజ్ఞ‌ానాలు వ్యవసాయదారులంతా వినియోగించుకొనేందుకు యోగ్యమైనవిగా ఉంటాయి. ఈ ప్రాజెక్టు సమాన అవకాశాలను కల్పిస్తుంది. దీని ఫలాలను అందరికీ పంచుతారు.
‘8 సంవత్సరాల పాటు సేవ, సురిపాలన మరియు పేదల సంక్షేమం’ – ‘8 ఏళ్ళ సేవ – అనేక రంగాల లో భారతదేశంయొక్క అభివృద్ధి యాత్ర’ గురించి వెల్లడించిన ప్రధాన మంత్రి

ప్రధాన మంత్రి శ్రీ నరేంద్ర మోదీ 8 సంవత్సరాల సేవ, సుపరిపాలన మరియు పేద ప్రజల సంక్షేమం తాలూకు కీలకమైనటువంటి అంశాల ను గురించి narendramodi.in లో మరియు Namo App లో శేర్ చేశారు. ప్రధాన మంత్రి MyGov నుంచి గత 8 సంవత్సరాల ప్రధాన కార్యక్రమాల ను మరియు కార్యసిద్ధి ని కళ్ళ కు కట్టేటటువంటి ఒక మాలిక ను కూడా శేర్ చేశారు. ప్రధాన మంత్రి వరుస ట్వీట్ లలో – ‘‘కిందటి 8 సంవత్సరాలు ప్రజల ఆకాంక్షల ను నెరవేర్చడాని కి సంబంధించినవి. మేం సేవ, సుపరిపాలన మరియు పేదల సంక్షేమం.. వీటిని అనుసరించాలి అనే మా ప్రయాణాన్ని పూర్తి చేయడాని కి కంకణం కట్టుకొన్నాం. NaMo App లో ప్రస్తావించిన ‘వికాస యాత్ర’ భాగం మిమ్మల్ని ఈ అభివృద్ధి యాత్ర గుండా తీసుకు పోతుంది. #8YearsOfSeva NaMo App లో ఒక క్విజ్, పదాన్ని వెతకడం, బొమ్మల విభాగాన్ని గుర్తు పట్టడం, ఇంకా అనేకమైనటువంటి కొత్త కొత్త అంశాల తో కూడిన #8YearsOfSeva అనే వదలి వేయడాని కి వీలు లేని అటువంటి ఒక విభాగం ఉంది. నేను మీ అందరి కి, ప్రత్యేకించి నా యువ మిత్రుల కు, దీనిని ఒకసారి చూడవలసింది గా విజ్ఞప్తి చేస్తున్నాను. https://8years.narendramodi.in” ‘‘గడచిన 8 సంవత్సరాలు ప్రజల ఆకాంక్షల ను నెరవేర్చడాని కి సంబంధించినవి గా ఉన్నాయి. ఆ కాలం లో మా సంకల్పం ఏమిటి అంటే అది- సేవ చేయడం, సుపరిపాలన ను అందించడం మరియు పేద ప్రజల సంక్షేమం అనేదే. NaMo App లోని వికాస యాత్ర విభాగం లో మీరు ప్రగతి యొక్క ఈ పూర్తి యాత్ర ను గురించి తెలుసుకొంటారు. #8YearsOfSeva NaMo App లో #8YearsOfSeva తో జతపడిన ఒక ఆసక్తిదాయకమైనటువంటి విభాగం ఉంది. దీనిలో మీరు క్విజ్, వర్డ్ సర్చ్, గెస్ ద ఇమేజ్ సెక్షన్ వంటి అనేక వినూత్నమైన పద్ధతుల లో దేశం యొక్క ప్రగతి ప్రస్థానం తో ముడిపడవచ్చును. నేను మీ అందరిని కోరేది ఏమిటి అంటే మీరు ఒకసారి దీనిని తప్పక చూడాలి అనేదే.’’ ‘‘మేము సేవ, సుశాసన్, ఇంకా గరీబ్ కళ్యాణ్ సిద్ధాంతాల తో కృషి చేస్తున్నాం. గత 8 సంవత్సరాలు గా అమలుపరచినటువంటి ప్రధానమైన కార్యక్రమాలు మరియు కార్యసాధనల లో కొన్నిటిని ఇక్కడ తెలుసుకోగలరు. #8YearsOfSeva ’’ అని పేర్కొన్నారు. DS/ST
త‌మిళ నాడు లోని విరుధున‌గ‌ర్ లో ఒక బాణసంచా కర్మాగారం లో మంటలు చెలరేగడం పట్ల సంతాపాన్ని వ్యక్తం చేసిన  ప్ర‌ధాన మంత్రి;  ఘటనలో మృతులకు, గాయపడ్డ వారి సంబంధికుల కు ఆర్థిక సహాయాన్ని అందించేందుకు ఆయన ఆమోదం తెలిపారు

త‌మిళ నాడు లోని విరుధున‌గ‌ర్ లో ఓ టపాసుల క‌ర్మాగారం లో అగ్ని రాజుకొన్న ఘటన ప‌ట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్యక్తం చేశారు. ఈ ఘటన లో ప్రాణాలను కోల్పోయిన వారి తో పాటు ఈ ఘటన లో గాయపడ్డ వారి దగ్గరి సంబంధికులకు ఆర్థిక స‌హాయాన్ని అందించేందుకు ఆయ‌న ఆమోదం తెలిపారు. ‘‘త‌మిళ నాడు లోని విరుధున‌గ‌ర్ లో ఓ బాణ‌సంచా కార్ఖానా లో మంట‌లు చెల‌రేగినందుకు చాలా దు:ఖిస్తున్నాను. ఈ దుఃఖ ఘడియ లో ఆప్తుల‌ ను కోల్పోయిన కుటుంబాల కు క‌లిగిన శోకం లో నేను సైతం పాలుపంచుకొంటున్నాను. ఈ ఘ‌ట‌న లో గాయ‌ప‌డ్డ‌ వారు త్వ‌ర‌గా కోలుకొంటార‌ని నేను ఆశిస్తున్నాను. బాధిత కుటుంబాల‌కు సాయ‌ప‌డేందుకు అధికారులు నిరంతరాయం గా కృషి చేస్తున్నారు. త‌మిళ నాడు లోని విరుధున‌గ‌ర్ లో జ‌రిగిన ఈ ఘ‌ట‌న లో ప్రాణాల‌ను కోల్పోయిన వారి ద‌గ్గ‌రి సంబంధికుల కు ప్రధాన మంత్రి జాతీయ సహాయ నిధి (పిఎమ్ఎన్ఆర్ఎఫ్) నుంచి 2 ల‌క్ష‌ల రూపాయ‌ల చొప్పున, తీవ్రం గా గాయ‌ప‌డిన‌ వారికి 50,000 రూపాయ‌ల వంతున ఆర్థిక స‌హాయాన్ని అందించడం జరుగుతుంది’’ అని ప్ర‌ధాన మంత్రి వరుస ట్వీట్ ల‌లో పేర్కొన్నారు.
డాక్టర్ రామ్ మనోహర్ లోహియా కు ఆయన జయంతి సందర్భం లో శ్రద్ధాంజలి ఘటించినప్రధాన మంత్రి

డాక్టర్ రామ్ మనోహర్ లోహియా కు ఆయన జయంతి సందర్భం లో ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు. ఈ సందర్భం లో ప్రధాన మంత్రి చరిత్ర పుటల లో నుంచి కొన్ని ఆసక్తికరమైనటువంటి సంగతుల ను వెల్లడించారు. వాటి లో డాక్టర్ లోహియా గారు లార్డ్ లిన్ లిథ్ గో కు రాసినటువంటి ఒక లేఖ మరియు డాక్టర్ లోహియా తండ్రి గారి కి మరియు డాక్టర్ లోహియా కు మధ్య సాగిన ఉత్తర ప్రత్యుత్తరాలు ఉన్నాయి. ప్రధాన మంత్రి అనేక ట్వీట్ లలో ఇలా పేర్కొన్నారు: ‘‘డాక్టర్ రామ్ మనోహర్ లోహియా ను ఆయన జయంతి నాడు స్మరించుకొంటున్నాను. ఆయన అనేక చరిత్రాత్మక ఘటనల లో అందరి కంటే ముందున్నారు. అంతేకాకుండా, మన స్వాతంత్య్ర పోరాటం లో ఆయన కీలకమైనటువంటి పాత్ర ను పోషించారు. సైద్ధాంతిక రాజకీయాలకు మరియు బౌద్ధిక కుశలత కు గాను విస్తృత స్థాయి లో ఆయన ను చాలా గౌరవించడం జరుగుతోంది.’’ ‘‘చరిత్ర తాలూకు పేజీలలో నుంచి కొన్ని ఆసక్తిదాయకమైనటువంటి అంశాల ను గమనించండి.. డాక్టర్ లోహియా గారు లార్డ్ లిన్ లిథ్ గో కు రాసిన ఒక లేఖ తో పాటు డాక్టర్ లోహియా తండ్రి గారికి మరియు డాక్టర్ లోహియా కు మధ్య నడిచిన ఉత్తర ప్రత్యుత్తరాలు చూడండి.’’
యు ఎస్ ఎన్నికలలో విజయం సాధించిన శ్రీ డోనాల్డ్ ట్రంప్ కు ప్రధాన మంత్రి అభినందనలు

ప్ర‌ధాన మంత్రి శ్రీ న‌రేంద్ర మోదీ ఈ రోజు శ్రీ డోనాల్డ్ ట్రంప్ ను యునైటెడ్ స్టేట్స్ అధ్యక్ష పదవికి ఎన్నికైనందుకు అభినందనలు తెలిపారు. “శ్రీ డోనాల్డ్ ట్రంప్ యు ఎస్ కు 45వ అధ్యక్షుడిగా ఎన్నికైనందుకు మీకు అభినందనలు. మీరు ఎన్నికల ప్రచారంలో భారతదేశం పట్ల వ్యక్తం చేసిన స్నేహ భావనను మేము అభినందిస్తున్నాము. భారతదేశం- యుఎస్ ద్వైపాక్షిక సంబంధాలను ఒక కొత్త శిఖరానికి తీసుకువెళ్లేందుకు మీతో కలసి సన్నిహితంగా పనిచేయడం కోసం మేము ఎదురుచూస్తున్నాము” అని ప్రధాన మంత్రి పేర్కొన్నారు.
కేరళకు వెళ్తున్న ప్రధాన మంత్రి శ్రీ నరేంద్ర మోదీ

ప్రధాన మంత్రి శ్రీ నరేంద్ర మోదీ 2015 డిసెంబరు 14, 15 తేదీలలో కేరళకు వెళ్తున్నారు. డిసెంబరు 15న ఐఎన్ ఎస్ విక్రమాదిత్య లో సంయుక్త దళాధికారులను ఉద్దేశించి ప్రధాని ప్రసంగిస్తారు. ప్రధాని తన పర్యటనలో భాగంగా త్రిశూర్, కోచి, కొల్లమ్, వర్కల ను సందర్శిస్తారు.
నవీకరణ యోగ్య శక్తి రంగంలో సహకారం కోసం భారతదేశం, మొరాకో ల మధ్య ఎమ్ఒయు కు ఆమోదం తెలిపిన మంత్రివర్గం

నవీకరణ యోగ్య శక్తి రంగంలో సహకారం కోసం భారతదేశం, మొరాకో ల మధ్య కుదిరినటువంటి అవగాహనపూర్వక ఒప్పందానికి (ఎమ్ఒయు కు) ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఎక్స్-పోస్ట్ ఫ్యాక్టో ఆమోదం తెలిపింది. ఈ ఎమ్ఒయు పై 2018 ఏప్రిల్ 10వ తేదీన న్యూ ఢిల్లీ లో సంతకాలు అయ్యాయి. నూతన మరియు నవీకరణ యోగ్య శక్తి సంబంధిత అంశాలలో సాంకేతికపరమైనటువంటి ద్వైపాక్షిక సహకారాన్ని ప్రోత్సహించడానికి మరియు సహకారపూర్వకమైన సంస్థాగత సంబంధాలను పెంపొందించడానికి ఒక పునాదిని పరస్పర ప్రయోజనాలు, సమానత్వం మరియు ఆదాన ప్రదానం ప్రాతిపదికల పైన ఏర్పరచాలన్నది ఇరు పక్షాల ధ్యేయంగా ఉంది. సహకరించుకోదగిన రంగాలకు సంబంధించిన అంశాలను సమీక్ష, పర్యవేక్షణ మరియు చర్చల కోసం ఒక సంయుక్త కార్యాచరణ సంఘాన్ని ఏర్పాటు చేయాలని ఈ ఎమ్ఒయు సంకల్పిస్తోంది. ఈ ఎమ్ఒయు రెండు దేశాల మధ్య ద్వైపాక్షిక సహకారాన్ని పటిష్టపరచడంలో సహాయకారి కాగలదు.
యు.ఎస్. ల్యాండ్ రిమోట్ సెన్సింగ్ శాటిలైట్ సమాచారాన్ని మార్పిడి చేసుకోవడంలోను మరియు ఆ సమాచారం యొక్క ఉపయోగంలోను సహకారం కోసం భార‌తీయ అంత‌రిక్ష ప‌రిశోధ‌న సంస్థ (ఐఎస్ ఆర్ ఒ), యునైటెడ్ స్టేట్స్ జియొలాజిక‌ల్ స‌ర్వే (యు ఎస్‌ జి ఎస్‌) ల మ‌ధ్య కుదిరిన అవ‌గాహ‌నపూర్వక ఒప్పందానికి ఆమోదం తెలిపిన మంత్రిమండలి

యు.ఎస్. ల్యాండ్ రిమోట్ సెన్సింగ్ శాటిలైట్ సమాచారాన్ని మార్పిడి చేసుకోవడంలోను మరియు ఆ సమాచారం యొక్క ఉపయోగంలోను సహకారం కోసం భార‌తీయ అంత‌రిక్ష ప‌రిశోధ‌న సంస్థ (ఐఎస్ ఆర్ ఒ.. ఇస్రో), యునైటెడ్ స్టేట్స్ జియొలాజిక‌ల్ స‌ర్వే (యు ఎస్‌ జి ఎస్‌) ల మ‌ధ్య కుదిరిన అవ‌గాహ‌నపూర్వక ఒప్పంద పత్రం (ఎమ్ ఒ యు)పై సంతకాలు జరిగిన విషయాన్ని కేంద్ర మంత్రిమండలి దృష్టికి తీసుకువచ్చారు. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. ఈ ఎమ్ ఒ యు పై 2016 జులై 9వతేదీన సంతకాలయ్యాయి. యుఎస్‌జిఎస్ యొక్క లాండ్‌శాట్ 7 & 8 ల డాటాను భారతదేశంలో అందుకోవ‌డానికి ఇస్రో కు, అలాగే యు ఎస్ ప్రాంతానికి సంబంధించి ఇస్రో యొక్క రిసోర్స్‌శాట్ -2 (ఎడబ్ల్యు ఐఎఫ్ ఎస్ మరియు ఎల్ ఐ ఎస్ ఎష్ III) సమీకరించే డాటాను యుఎస్ జిఎస్ అందుకోవ‌డానికి ఈ ఎ మ్ ఒ యు వీలు క‌ల్పిస్తుంది. పూర్వ రంగం: పౌర అంత‌రిక్ష రంగంలో నేష‌న‌ల్ ఏరో నాటిక్స్‌, స్పేస్ అడ్మినిస్ట్రేష‌న్‌( ఎన్ ఎ ఎస్ ఎ.. నాసా), నేష‌న‌ల్ ఓషియానిక్‌ అండ్ అట్మాస్ఫియ‌రిక్ అడ్మినిస్ట్రేష‌న్‌ (ఎన్ ఒ ఎ ఎ), యునైటెడ్ స్టేట్స్ జియొలాజిక‌ల్ స‌ర్వే (యు ఎస్‌ జి ఎస్‌) వంటి సంస్థ‌లతో సహా ప‌లు అమెరికా సంస్థ‌ల‌తో ఇస్రోకు చెందిన అంత‌రిక్ష విభాగం స‌హ‌కారాన్ని పొందుతోంది. యు ఎస్‌ జి ఎస్ నిర్వ‌హిస్తున్న ఉప‌గ్ర‌హాల‌లోని లాండ్‌శాట్ సిరీస్‌లో పంపే స‌మాచారాన్ని భార‌త దేశ శాస్త్ర‌వేత్త‌లు ఇండియ‌న్ రిమోట్ సెన్సింగ్ కార్య‌క్ర‌మం ప్రారంభంలో వాడారు. ఇస్రో 1984 నుండి 2001 వ‌ర‌కు లాండ్‌శాట్ ఉప‌గ్ర‌హ స‌మాచారాన్ని షాద్‌న‌గ‌ర్‌లోని త‌న భూత‌ల కేంద్రం ద్వారా అందుకొనేది. యు ఎస్‌ జి ఎస్ లాండ్‌శాట్ -8ని 2013 ఫిబ్ర‌వ‌రిలో ప్ర‌యోగించింది. లాండ్‌శాట్ స‌మాచారాన్ని నేరుగా భార‌తదేశంలో అందుకొనేందుకు ఇస్రో ఆస‌క్తి వ్య‌క్తం చేసింది. ఇస్రోకు చెందిన రిసోర్స్ శాట్ -2 ఉప‌గ్ర‌హం నుండి స‌మాచారాన్ని అందుకొనేందుకు అమెరికాకు చెందిన యు ఎస్‌ జి ఎస్ ఆస‌క్తి తెలిపింది. స‌మాచారాన్ని అందుకోవ‌డం ఇస్రో, యు ఎస్‌ జి ఎస్‌ ల‌కు పరస్పర ప్ర‌యోజ‌న‌క‌రంగా ఉన్నందువల్ల అవ‌గాహ‌నపూర్వక ఒప్పందంపై ఇరుపక్షాలు సంతకాలు చేశాయి.
రామ్ చరిత్ మానస్ డిజిటల్ వెర్షన్ ను విడుదల చేసిన ప్రధాని

ఆల్ ఇండియా రేడియో రూపొందించిన రామ్చరిత్మానస్ డిజిటల్ వెర్షన్ సీడీల సెట్ను ప్రధాన మంత్రి నరేంద్ర మోదీ సోమవారం విడుదల చేశారు. ఈ సంగీత గ్రంథాన్ని రూపొందించటంలో భాగస్వాములైన కళాకారులను, వారి శ్రమను ప్రధానమంత్రి కొనియాడారు. ఇది కేవలం సంగీత సాధన మాత్రమే కాదని. సంస్కృతీ సాంప్రదాయాల మేళవింపుతో రూపొందించారని ప్రశంసించారు. రామ్చరిత్మానస్ భారతదేశ తత్వాన్ని, సారాంశాన్ని ప్రతిబింబించే గొప్ప గ్రంథంగా ప్రధాని అభివర్ణించారు. మారిషస్తోపాటు ప్రపంచంలోని వివిధ ప్రాంతాలకు వెళ్లిన భారతీయులు తరతరాలుగా అక్కడినుంచే భారతదేశంతో సంబంధాలను సజీవంగా ఉంచేందుకు రామ్చరిత్మానసే ప్రధాన కారణమన్నారు. భారతదేశంలో ఐక్యతా భావాన్ని, సమాచారాన్ని, అవగాహనను పెంపొందించటంలో ఆల్ ఇండియా రేడియో, ఆకాశవాణి పాత్ర ప్రభావవంతమైనదని ప్రధాని మోదీ అభినందించారు. దేశవ్యాప్తంగా వివిధ కళాకారులు ప్రదర్శించిన దాదాపు 9లక్షల గంటల సంగీత రికార్డింగ్స్ ఆల్ ఇండియా రేడియో దగ్గర ఉన్నట్లు అధికారులు చెప్పారని మోదీ తెలిపారు. దేశ శ్రేయస్సు కోసం వీటన్నింటినీ ఒక డాక్యుమెంట్ లాగా రూపొందించాల్సిన అవసరం ఉందన్నారు. ఈ కార్యక్రమంలో ఆర్థిక శాఖ మంత్రి శ్రీ అరుణ్ జైట్లీ, ప్రసార భారతి బోర్డు చైర్మన్ శ్రీ సూర్యప్రకాశ్ తదితరులు పాల్గొన్నారు.
సెక్యూరిటీస్ అండ్ ఎక్స్ ఛేంజ్ బోర్డ్ ఆఫ్ ఇండియా కు, అబు ధాబి కి చెందిన ఫైనాన్షియల్ సర్వీసెస్ రెగ్యులేటరీ అథారిటీ కి మధ్య పరస్పర సహకారం మరియు సాంకేతిక సహాయం కోసం అవగాహనపూర్వక ఒప్పందం

సెక్యూరిటీస్ అండ్ ఎక్స్ ఛేంజ్ బోర్డ్ ఆఫ్ ఇండియా (ఎస్ ఇ బి ఐ) కి, అబు ధాబి కి చెందిన ఫైనాన్షియల్ సర్వీసెస్ రెగ్యులేటరీ అథారిటీ (ఎఫ్ ఎస్ ఆర్ ఎ) కు మధ్య పరస్పర సహకారం మరియు సాంకేతిక సహాయం కోసం ఉద్దేశించిన ఒక అవగాహనపూర్వక ఒప్పందం (ఎమ్ ఒ యు) పై సంతకాలు చేసే ప్రతిపాదనకు కేంద్ర మంత్రిమండలి ఆమోదముద్ర వేసింది. కేంద్ర మంత్రివ‌ర్గ స‌మావేశానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త వ‌హించారు. ఈ ఎమ్ ఒ యు ఉభయ సంతకందారుల మధ్య ఆర్థిక సంబంధాలను, సహకారాన్ని మరింతగా పెంపొందించగలదు. రెండు దేశాల సెక్యూరిటీస్ మార్కెట్ లు వికాసం చెందేందుకు తగిన వాతావరణాన్ని ఏర్పరచడంలోనూ దోహదపడగలదు. ఈ రెండు నియంత్రణ సంస్థలూ సమాచారాన్ని పరస్పరం పంచుకొనే ప్రక్రియను పటిష్టపరచడంలో కూడా ఎమ్ ఒ యు తన వంతు భూమికను పోషిస్తుంది.
ఉత్తర్ ప్రదేశ్ లోని కుశీనగర్ లో జరిగిన దుర్ఘటన లో ప్రాణనష్టం వాటిల్లడంపట్ల సంతాపం తెలిపిన ప్రధాన మంత్రి

ఉత్తర్ ప్రదేశ్ లోని కుశీనగర్ లో జరిగిన దుర్ఘటన లో ప్రాణనష్టం వాటిల్లడం పట్ల ప్రధాన మంత్రి శ్రీ నరేంద్ర మోదీ ప్రగాఢ విచారాన్ని వ్యక్తం చేశారు. స్థానిక పాలన యంత్రాంగం సాధ్యమైన అన్ని విధాలు గా సహాయాన్ని అందించడం లో తలమునకలైందని కూడా ప్రధాన మంత్రి అన్నారు. ప్రధాన మంత్రి ఒక ట్వీట్ లో – ‘‘ఉత్తర్ ప్రదేశ్ లోని కుశీనగర్ లో జరిగిన దుర్ఘటన హృదయ విదారకం గా ఉంది. ఈ ఘటన లో ప్రాణాల ను కోల్పోయిన వ్యక్తుల దగ్గరి సంబంధికుల కు నేను నా ప్రగాఢ సంతాపాన్ని వ్యక్తం చేస్తున్నాను. ఈ దుర్ఘటన లో గాయపడ్డ వారు సాధ్యమైనంత త్వరలో కోలుకోవాలని కోరుకొంటున్నాను. స్థానిక పాలన యంత్రాంగం సాధ్యమైన అన్ని విధాలు గా సహాయం చేయడం లో తలమునకలైంది.’’ అని పేర్కొన్నారు.
శ్రీ నరేశ్ చంద్ర మృతి పట్ల సంతాపం తెలిపిన ప్ర‌ధాన మంత్రి శ్రీ న‌రేంద్ర మోదీ

పూర్వ ప్రభుత్వోద్యోగి శ్రీ నరేశ్ చంద్ర మృతి పట్ల ప్ర‌ధాన మంత్రి శ్రీ న‌రేంద్ర మోదీ సంతాపం తెలిపారు. ‘‘శ్రీ నరేశ్ చంద్ర శ్రేష్ఠుడైన ప్రభుత్వోద్యోగి. పరిపాలన మరియు విధానపరమైన అంశాలలో చెరగని ముద్ర వేశారాయన. ఆయన కన్నుమూత నాకు వేదన కలిగించింది. యుఎస్ఎ రాయబారిగా పనిచేసిన నరేశ్ గారు నన్ను రాత్రి పూట భోజనానికి ఆహ్వానించారు. ఆయనతో జరిపిన కూలంకష చర్చ నాకింకా గుర్తుంది. ఆయన భారతదేశం-యుఎస్ఎ మధ్య పటిష్టమైన స్నేహబంధం ఉండాలని నమ్మారు’’ అని ప్రధాన మంత్రి తన సందేశంలో పేర్కొన్నారు.
ప్ర‌ధానితో చైనా వ్యాపారవేత్త‌లు, సానీ గ్రూప్ ప్ర‌తినిధుల భేటీ

చైనాకు చెందిన సానీ గ్రూప్ ప్ర‌తినిధులు, ఆ దేశ వ్యాపార‌వేత్త‌ల బృందం ఈ రోజు ప్ర‌ధాన మంత్రి శ్రీ న‌రేంద్ర మోదీని క‌లిసింది. సానీ గ్రూప్ ఛైర్మ‌న్ శ్రీ లియాంగ్ వెన్‌జెన్ నేతృత్వంలో ఈ బృందం ప్ర‌ధానితో భేటీ అయింది. భార‌త్‌లో వివిధ రంగాల్లో పెట్టుబడులు పెట్టేందుకు ఆస‌క్తిగా ఉన్న‌ట్లు చైనా బృందం తెలిపింది.